
DR.30.6.2005 1 
 

MALAYSIA 

DEWAN RAKYAT 

Khamis, 30 Jun 2005 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Tuan Raime bin Unggi [Tenom] minta Menteri Kesihatan menyatakan apakah 
langkah-langkah pihak kementerian bagi menganalisis produk-produk kesihatan yang telah 
dijual oleh syarikat ‘Multi Level Marketing” untuk memastikan tiada kesan sampingan yang 
boleh memudaratkan kepada para pengguna.  

 Menteri Kesihatan [Datuk Dr. Chua Soi Lek]:  Tuan Yang di-Pertua, semua 
produk kesihatan yang dijual oleh syarikat “Multi-Level Marketing” dengan izin, seperti ubat-
ubatan produk tradisional kosmetik dan sesetengah barang makanan mesti berdaftar 
dengan pihak berkuasa kawalan dadah sebelum dijual.  Semua produk yang didaftarkan 
oleh Pihak Berkuasa Kawalan Dadah (PBKD) dinilai dari segi kualiti, efficacy dan 
keselamatan. 

 Bagi produk yang sudah berdaftar “Sample” akan diambil bagi tujuan ujian makmal 
iaitu ujian fizikal, kimia, biological dan microbiological dan penyemakan fizikal untuk 
memastikan produk tersebut masih menepati kepiawaian dan syarat-syarat pendaftaran 
yang ditetapkan oleh PBKD.  Produk yang tidak menepati mutu akan  dipanggil balik dari 
pasarannya. 

 Pada tahun 2004 daripada 2,147 keputusan sampel yang diterima 150 atau tujuh 
peratus ke lumpuk produk yang diuji telah diarahkan dipanggil daripada pasaran dan 
sehingga Mei, 2005 daripada 895 keputusan analisis yang diperolehi 43 atau 4.8 peratus ke 
lumpuk yang diuji telah diarahkan dipanggil balik daripada pasaran.  PBKD juga telah 
mewujudkan sistem pemantauan kesan adverse ubat bagi tujuan mengenal pasti kesan 
sampingan yang boleh berlaku berkaitan penggunaan ubat supaya tindakan sewajarnya 
seperti memberi amaran boleh diambil untuk mengurangkan risiko kepada para pengguna 
lain. 

 Sehingga Mei, 2005 sebanyak 897 laporan kesan adverse telah diterima 
berbanding dengan 1,665 laporan pada tahun 2004.  Sistem ini diamalkan untuk semua 
produk berdaftar yang dijual atau dibekalkan oleh semua farmasi atau pengamal perubatan 
ataupun melalui edaran syarikat pemasaran berbilangan tingkat atau “Multi-Level 
Marketing”.  Bagi produk-produk yang tidak berdaftar yang dikesan semasa pemeriksaan 
oleh pegawai-pegawai penguat kuasa tindakan merampas dan tindakan mahkamah diambil 
terhadap penjual dan pengilang produk berkenaan. 

  Untuk makluman Dewan yang mulia ini, dalam tempoh Januari hingga Mei 2005 
sebanyak 3,922 produk ubat-ubatan yang tidak berdaftar telah dirampas dengan anggaran 
nilai berjumlah hampir tiga juta.  Terima kasih. 

 Tuan Lim Kit Siang:  Terima kasih Tuan Yang di-Pertua, antara produk kesihatan 
yang mungkin pun menjadi pasaran “Multi-Level” ialah kursus-kursus perubatan untuk 
menjadi doktor dan yang menjadi isu yang hebat, hangat sekali dalam negara kita khasnya 
pengiktirafan penarik balik pengiktirafan ijazah-ijazah perubatan CSMU.  Sungguhpun Yang 
Berhormat Menteri selepas mesyuarat Jemaah Menteri semalam ada memberi satu 
penjelasan tetapi adakah beliau sedar bahawa ini tidak cukup untuk memuaskan dan kita 
address isu-isu mengenai fair play, transparency kenapa (CSMU) tidak diberi masa, notis 



MALAYSIA DEWAN RAKYAT Khamis, 30 Jun 2005 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Tuan Raime bin Unggi [Tenom] minta Menteri Kesihatan menyatakan apakah langkah-langkah pihak kementerian bagi menganalisis produk-produk kesihatan yang telah dijual oleh syarikat 'Multi Level Marketing" untuk memastikan tiada kesan sampingan yang boleh memudaratkan kepada para pengguna. Menteri Kesihatan [Datuk Dr. Chua Soi Lek]: Tuan Yang di-Pertua, semua produk kesihatan yang dijual oleh syarikat "Multi-Level Marketing" dengan izin, seperti ubat- ubatan produk tradisional kosmetik dan sesetengah barang makanan mesti berdaftar dengan pihak berkuasa kawalan dadah sebelum dijual. Semua produk yang didaftarkan oleh Pihak Berkuasa Kawalan Dadah (PBKD) dinilai dari segi kualiti, efficacy dan keselamatan. Bagi produk yang sudah berdaftar "Sample" akan diambil bagi tujuan ujian makmal iaitu ujian fizikal, kimia, biological dan microbiological dan penyemakan fizikal untuk memastikan produk tersebut masih menepati kepiawaian dan syarat-syarat pendaftaran yang ditetapkan oleh PBKD. Produk yang tidak menepati mutu akan dipanggil balik dari pasarannya. Pada tahun 2004 daripada 2,147 keputusan sampel yang diterima 150 atau tujuh peratus ke lumpuk produk yang diuji telah diarahkan dipanggil daripada pasaran dan sehingga Mei, 2005 daripada 895 keputusan analisis yang diperolehi 43 atau 4.8 peratus ke lumpuk yang diuji telah diarahkan dipanggil balik daripada pasaran. PBKD juga telah mewujudkan sistem pemantauan kesan adverse ubat bagi tujuan mengenal pasti kesan sampingan yang boleh berlaku berkaitan penggunaan ubat supaya tindakan sewajarnya seperti memberi amaran boleh diambil untuk mengurangkan risiko kepada para pengguna lain. Sehingga Mei, 2005 sebanyak 897 laporan kesan adverse telah diterima berbanding dengan 1,665 laporan pada tahun 2004. Sistem ini diamalkan untuk semua produk berdaftar yang dijual atau dibekalkan oleh semua farmasi atau pengamal perubatan ataupun melalui edaran syarikat pemasaran berbilangan tingkat atau "Multi-Level Marketing". Bagi produk-produk yang tidak berdaftar yang dikesan semasa pemeriksaan oleh pegawai-pegawai penguat kuasa tindakan merampas dan tindakan mahkamah diambil terhadap penjual dan pengilang produk berkenaan. Untuk makluman Dewan yang mulia ini, dalam tempoh Januari hingga Mei 2005 sebanyak 3,922 produk ubat-ubatan yang tidak berdaftar telah dirampas dengan anggaran nilai berjumlah hampir tiga juta. Terima kasih. Tuan Lim Kit Siang: Terima kasih Tuan Yang di-Pertua, antara produk kesihatan yang mungkin pun menjadi pasaran "Multi-Level" ialah kursus-kursus perubatan untuk menjadi doktor dan yang menjadi isu yang hebat, hangat sekali dalam negara kita khasnya pengiktirafan penarik balik pengiktirafan ijazah-ijazah perubatan CSMU. Sungguhpun Yang Berhormat Menteri selepas mesyuarat Jemaah Menteri semalam ada memberi satu penjelasan tetapi adakah beliau sedar bahawa ini tidak cukup untuk memuaskan dan kita address isu-isu mengenai fair play, transparency kenapa (CSMU) tidak diberi masa, notis.